Sleep Dirt

***Sleep Dirt*** er et album med Frank Zappa utgitt i januar 1979, av hans eget plateselskap, DiscReet Records. Det klatret til nr.  #175 på ''Billboard'' 200 i USA.

Zappas originale tittel for albumet var *Hot Rats III*. Som originaltittelen indikerer, så Zappa en viss sammenheng med tidligere jazz-inspirerte rock-album som *[[Hot Rats]]* (1969) og Waka/Jawaka (1972).

Noen av låtene på dette albumet ble opprinnelig skrevet i 1972 til en Zappa musical kalt *Hunchentoot*. Et komplett script for musikalen finnes, men innspillingene for dette prosjektet ble aldri gjort ferdig.

## Innspilling
Musikken til dette albumet, ble innspilt i Los Angeles Record Plant og i Caribou Ranch i Colorado mellom 1974 og 1976. Utgivelsen i 1979 av *Sleep Dirt* som LP var instrumental.

In 1982 spurte Zappa sangeren Thana Harris om hun kunne legge på sang på tre låter på dette albumet: «Flambay», «Spider of Destiny» og «Time is Money». Harris synger som figuren "Drakma: Queen of Cosmic Greed". Zappa fortalte i et intervju i 1992 at vokalversjonene var de han opprinnelig hadde plan om å spille inn, men han kunne ikke finne en kvinnelig sanger som kunne synge dem ved den originale innspillingen.

Omtrent samtidig som Chad Wackerman også overdubbet nye trommespor på «Flambay», «Spider of Destiny» og «Regyptian Strut», som erstattet de originale tromme-innspillingene. Wackerman overdubbet ikke på «Time is Money» selv om han er kreditert for dette på CD-notatene.

## Historie
I mai 1976 endte Zappas rsamarbeid med manager og forretningspartner Herb Cohen. Zappa og Cohen eide plateselskapet DiscReet Records sammen, hvilket ble distributert av Warner Bros. Records. Da Zappa spurte om å få bytte kontrakten med DiscReet til Warner for å etter hvert å kunne jobbe med musikkproduksjon uten innblanding av Cohen. Warner var enige. Dette ledet til en sen utgivelse i 1976 av Zoot Allures» på Warner. Men Warner forandret sin posisjon angående Cohen og Zappa inntil kontrakten igjen ble skrevet for DiscReet.

Dette var et av de fire albumene Zappa leverte til Warner i mars 1977 for utgivelse av DiscReet for å komplettere kontrakten. Zappa fikk ingen betaling fra Warner da han leverte innspillingene, hvilket var brudd på kontrakten. Bytte av albumtittelen fra *Hot Rats III* til *Sleep Dirt* ble også gjort av Warner i motsetning til det som stod i Zappas kontrakt.

I løpet av en lang lovstrid om de fire individuelle albumene, gjorde at de ikke ble utgitt før 1978 og 1979 om: *Zappa In New York* (dobbelt-LP), *Studio Tan*, *Sleep Dirt* og *Orchestral Favorites*.

Mye av materialet fra disse fire albumene ble også redigert av Zappa til en fire-LP boks kalt *Läther*. Zappa annonserte dette albumet i midten av september 1977 i et intervju der han beskrev det som sitt "nåværende album". Zappa forhandlet om en distribusjonsavtale med Phonogram Inc. for å utgi *Läther* som første utgivelse på Zappa Records. Albumet var planlagt å bli utgitt ved Halloween, med 31. oktober 1977 som utgivelsesdato. Men Warner påstod at de hadde eierskap av materialet og truet med rettssak, noe som gjorde at *Läther* ikke ble utgitt og gjorde at Zappa måtte oppgi prosjektet.

Fem av albumets sju spor var inkludert på Läther albumet. «Flambay» og «The Ocean Is the Ultimate Solution«» fantes på albumet i redigerte versjoner.

Da Zappa hadde levert innspillingene av *Sleep Dirt* til Warner Bros., ble albumet utgitt i januar 1979 uten musikalske krediteringer. Warner brukte også omslagskunst til albumet, laget av Gary Panter, som ikke ble godkjent av Zappa. Kreaturet vist på coveret er Hedorah fra Toho-filmen fra 1971, *[[Godzilla vs. Hedorah]]*.

Alle Zappa's DiscReet-innspillinger ble slettet når avtalen distribusjon av Warner endte i 1982.

## CD-utgivelser
Zappa valgte å gjenutgi *Sleep Dirt* på CD i 1991, sammen med Panter's cover-kunst og flere krediteringer. Denne utgaven ble utgitt på Zappas Barking Pumpkin selskap. CD'en inkluderte sangen og tromme-overdubbingen som ble tillagt på 1980-tallet. De første 1991 CDene inneholdt den opprinnelige versjonen av «Regyptian Strut», men dette ble fort omgjort på senere utgaver.

Gary Panter bidro senere med mer til albumet album da det ble gjenutgitt av Rykodisc i 1995. *Läther* ble først utgitt i 1996 etter Zappas død. Begge versjonene av «Regyptian Strut» kan også høres på 1996-versjonen av *Läther* på CD. En 2012 CD, en nyutgivelse av *Läther* har fjernet fire bonus-spor inkludet den overdubbede versjonen av «Regyptian Strut».

2012-utgaven utgitt på CD av Universal Music inneholder den originale instrumentale i en ny 1979 vinylversjon av albumet.

## Sporliste
**Side 1**

* 1. «Filthy Habits» (7.33)
* 2. «Flambay» (5:02)
* 3. «Spider of Destiny» (2:54)
* 4. «Regyptian Strut» (4:15)

**Side 2**

* 5. «Time Is Money» (2:52)
* 6. «Sleep Dirt» (3:20)
* 7. «The Ocean Is the Ultimate Solution» (13:20)

## Personell
**Musikere**
* Frank Zappa – gitar, rytmeinstrument, keyboard, synthesizer
* Patrick O'Hearn – bassgitar (spor 2, 3, 7)
* Terry Bozzio – trommer (spor 1 og 7)
* George Duke – keyboard, sang (spor 2–5)
* Bruce Fowler – messinginstrumenter (spor 4)
* Dave Parlato – bassgitar
* Chester Thompson – trommer
* Ruth Underwood – rytmeinstrument. keyboard
* James "Bird Legs" Youman – bassgitar, rytmegitar
* Thana Harris – sang (CD remix)
* Chad Wackerman – trommeoverdubbing (CD remix)

**Produksjon**
* Stephen Marcussen – mastering, equalization
* Gary Panter – omslag
* Bob Stone – mastering, remastering, equalization

## Eksterne lenker
* ''Sleep Dirt'' på Discogs
* ''Sleep Dirt'' på Allmusic 
* ''Sleep Dirt'' på Amazon